作者：吴文英
词牌/韵律：风流子

paragraphs: 金谷已空尘。
薰风转、国色返春魂。
半敧雪醉霜，舞低鸾翅，绛笼蜜炬，绿映龙盆。
窈窕绣窗人睡起，临砌脉无言。
慵整堕鬟，怨时迟暮，可怜憔悴，啼雨黄昏。
轻桡移花市，秋娘渡、飞浪溅湿行裙。
二十四桥南北，罗荐香分。
念碎劈芳心，萦思千缕，赠将幽素，偷翦重云。
终待凤池归去，催咏红翻。